Hej bolius 


Må man isolere med flamingogranulat under et hus uden fundament altså et hus af ældre dato sat på kampestens sokkel med udluft i form af risle på størrelse med en kopsten, jeg er pladsmurer og bor til leje i dette herlige hus men er nød til at isolere mere under gulvet uden at flå gulvet op og isolere normalt med sundolit og dampspærrer. Et godt råd tak.


Venlig hilsen 


jens d j


Må man isolere med flamingogranulat under et ældre hus?
Kære Jens J


Nej nej, atter nej. Den går ikke Jens desværre. Det ville være en dødsdom under det gamle hus. Der findes desværre ingen kvikfixes til denne type isoleringsarbejder, og gulvene er kun noget man tager fat på, ved større ombygninger og renovering.


Du kan læse mere om emnet her i Energiguiden for bevaringsværdige huse, (side 24-25): [Energiguide til ejere af fredede og bevaringsværdige huse.](https://issuu.com/johanhage/docs/energiguide_ "ejere")  


Hvis du bare blæser granulat ned i dette gulv, så stopper du al ventilation, samtidig med at du gør hele konstruktionen koldere. Dette leder kun til én ting, meget mere fugt, og det er med statsgaranti. Fugt som så går i både bjælker, gulvbrædder, murværk mv.


Jeg er ked af at være budbringeren af dårligt nyt, men den går altså ikke.


Overvej at lade en uvildig energikonsulent kigge på dette, og give dig gode råd her. Frem for en der lever at sælge granulatisolering…


Held og lykke med det.

